kalakuanipun ngantos botên mirip kalihan jêngandika, punapadene putra jêngandika èstri ngantos kawêngku ing tiyang ingkang tan aji, wah mendah kados punapa risaking manah kula, botên sande kula lajêng tumuntên pêjah, lare-lare lajêng nandhang sangsara, kadosdene ulam ingkang kasatan toya. Dhuh, sang brahmana manawi kula ngantos jêngandika tilar, kula dalah anak-anak tamtu sami nandhang papa sangsara, mila sae kula kemawon ingkang dados kurban. Pangandikanipun para sujana sarjana ingkang putus ing kasusilan, manawi tiyang èstri ingkang sampun sêsuta, pêjah angrumiyini ingkang jalêr, punika têtêp pawèstri ingkang sêtya ing laki, amila kula sagah dados